เรื่องร้องเรียน: อู่รถปากซอยพุทธมณฑลสาย 1 แยก 12 นำรถลูกค้าที่อยู่ระหว่างซ่อมมาจอดตลอดแนวกำแพงในซอยทำให้เสียผิวจราจรไป 1 ช่องทาง ประชาชนที่ใช้เส้นทางไม่ได้รับความสะดวก และเสี่ยงต่อการเกิดอุบัติเหตุเฉี่ยวชนขณะหักหลบรถที่จอดกีดขวางตอนเข้าออก โดยมีรถบางคันถูกจอดทิ้งเป็นการถาวรเป็นซากรถ ไม่เคยมีการเคลื่อนย้ายแต่อย่างใด แม้จะได้รับรายงานการแก้ไขจากเจ้าหน้าที่แล้ว แต่ยังพบการกระทำผิดเช่นเดิมหลังจากที่เจ้าหน้าที่ได้กลับไปแล้ว
การดำเนินการของเจ้าหน้าที่: เจ้าหน้าที่เทศกิจได้ประสานเจ้าของอู่ให้ดำเนินการเคลื่อนย้ายรถตามแจ้งออกเรียบร้อยแล้ว ขอบคุณสำหรับข้อมูลค่ะ
ความเห็นของผู้แจ้ง: ขอบคุณเจ้าหน้าที่ที่เกี่ยวข้องมากครับ อย่างไรแล้วในช่วงกลางวันที่อู่เปิดทำการ ทางอู่จะนำรถรอซ่อมมาจอดยาวตามแนวกำแพง รบกวนเจ้าหน้าที่เข้ามาสุ่มตรวจสอบเพื่อป้องปรามไม่ให้กระทำผิดซ้ำด้วยครับ เพื่อเปิดพื้นที่ใช้งานให้สาธารณะและลดความเสี่ยงในการเกิดอุบัติเหตุครับ
พื้นที่: แขวงบางระมาด เขตตลิ่งชัน กรุงเทพมหานคร